open-index/open-wikipedia-markdown huggingface dataset:
Брдило

десно|мини|250px|Јапонска ткајачка користи брдила монтирани на греда над глава. Гравура од Јанагава Шигенобу, 1825-1832.
**Брдило** (вообичаено множина – брдила) или **набрдила** – дел од разбојот за ткаење каде што се става брдото.

Брдилото претставува масивна дрвена рамка со вметнато „брдо“ (решетка од цврсто поставени тенки стапчиња од трска) која виси на рамката од разбојот така што горниот дел е прицврстен, а масивната дрвена рамка во која се наоѓа брдото може да се движи по должината на основата за да го натиснува јатокот.

Нишките од основата се поставуваат во отворите на брдото. Со „совалката“ се вметнува јатокот меѓу нишките од основата, потоа се менува положбата на ништите (тие што биле долу одат горе, и обратно) и со брдилото се натиснува ткаеното.

## Наводи

Категорија:Ткаење
Категорија:Разбој
Категорија:Ткајачка опрема
Дачо Јотов

**Дачо Јотов** (Трстеник, непознато — Војница, 25 ноември 1911) — македонски револуционер, деец и велешка војвода на Македонската Револуционерна Организација подоцна станал сооработник на младотурското движење.

## Животопис

Дачо Јотов е роден во Трстеник, денес во северниот дел на Бугарија. Влегол во редовите ВМОРО и бил учесник во Илинденското востание. Во 1904 година Дачо Јотов се приклучил како четник во Велешко во четата на македонскиот револуционер Стефан Димитров. Секула Ораовдолски, заедно со Велко Попадиски и Дачо Јотов го убиле вујкото на Секула, попот Чурја, кој се поставил во услуга на српската пропаганда во Македонија. После смртта на Стефан Димитров, Дачо Јотов е четник при поручник Панчо Константинов, после чијашто смрт во јуни 1906 година дејствува во велешката околија заедно со Велко Попадиски. Револуционерот Петко К’нев со следните зборови го опишува Дачо Јотов:

Четата на Дачо Јотов дејствувале против српските чети во Бистричките планини. На 15 април 1907 година во месноста Јаворот кај велешкото село Црешнево четата паднала во заседа на четата на српскиот војвода Тренко Крапјанин и србоманската милиција од Поречието. Но благодарение на добрите односи на ВМОРО со кехајата на Теовскиот манастир Ќамил Ага, пристигнатата турска потера ја нападнала српската чета, околу 15 жртви загинале во битката.

После Младотурската револуција Дачо Јотов се легализирал и во април 1909 година учествувал во походот кон Цариград, заедно со Јане Сандански и Христо Чернопеев. По касно започнал да работи за младотурската власт и учествувал во акцијата на Младотурците за разоружување на населението и четите. Добил ултиматум од велешкиот војвода Мирчо Атанасов или да се врати во четата, или да го напуштил Велешко и да замине засекогаш за Бугарија. Велешкиот војвода Мирчо Атанасов, гледајќи како Дачо Јотов од ден на ден стананал сè поголем ожесточен народен враг, го заловува жив во велешкото село Војница, му ја прочитал смртната пресуда и го убил Дачо Јотов на 25 ноември 1911 година.

## Белешки


Категорија:Дејци на ВМОРО
Категорија:Македонски револуционери
Категорија:Македонци во Бугарија
Категорија:Починати во Војница
Категорија:Починати во 1911 година
Категорија:Учесници во Илинденското востание
Тикварник

**Тикварник** – вид јадење од тиква со млеко и јајца. 
Тикварникот како десерт главно се подготвува во есенските и зимските месеци.

## Рецепт
[250п|лево|Тикварникот со зачини, како [канела и какао е совршена закуска во постудените денови]]
1,5 кг тиква се вари (може и да се пече) на средна температура со покриен капак, да се динста. Додека е уште топла се става во тепсијата (бр. 28) во која ќе се пече тикварникот и кашесто се пасира (да нема грутчиња). Се кршат 3 јајца и убаво се меша, па се додава една шолја шеќер, 2 ванили, 50 мл масло и 250-300 гр млеко и повторно добро се меша. Количината на шеќер може да се менува по вкус, а на млеко според густината на смесата. Смесата треба да биде густа како за пандишпан.

## Поврзано
* Тиквеник
* Тиква

## Наводи

Категорија:Десерти
Категорија:Македонска кујна
Јура (департман)

**Јура** или **Жира** (француски и ) — департман во регионот Бургундија-Франш Конте, источна Франција. Наречен е по планинскиот венец Јура кој преминува и во соседна Швајцарија.

## Историја
Низ историјата, Јура била во состав на Слободната Грофовија Бургундија, на француски позната како Франш Конте. Нејзин главен град бил Дол сè до освојувањето на областа од страна на Луј XIV, кога управата е преместена во Безансон. Денес Дол е потпрефектура, односно втор град по управна важност.

Веќе во XIII во две третини од Јура се говорел посебен дијалект на франкопровансалскиот јазик, кој се задржал во руралните средини и во XX век.

Јура е меѓу првобитните 83 департмани воведени во 1790&nbsp;г. по Француската револуција. Создаден е со одвојување на дел од некогашната покраина Франш Конте. Управно седиште (префектура) на департманот е градот Лон ле Соње.

## Население
Ова е бројното движење на населението на департманот Јура, почнувајќи од 1801 година:

## Географија
Департманот денес е во состав на регионот Бургундија-Франш Конте и се граничи со департманите Ду, Горна Сона, Златниот Брег, Сона и Лоара и Ен во Франција, како и кантонот Во во Швајцарија на исток.

Планините на венецот Јура се одликуваат со шумовити падини, за разлика од Алпите, кои се кршести и каменливи.

Во планинските прадели на департманот има многу езера, од кои најголемото Шален, долго 3, а широко 1&nbsp;км. Покрај природните езера, има и акумулации како што е Вуглан, едно од најголемите вештачки езера во Франција.

## Клима
Климата на Јура е мошне разновидна, зависно од надморската височина. Котлините се умерени, но високите планински долини имаат сурови зими.

## Стопанство
Јура е винарски крај. Тукашните вина, како што е жолтото (*vin jaune*), се необични по тоа што се слични на шери, одлежувајќи под „цвет“ од квасец на површината. Се прават од домородните сорти грозје како савањин. Други се пулсар, трусо и шардоне.

Во департманот нема значајни индустриски заводи. Има неколку града од скромна големина, а стопанството е земјоделско. Во отсуство на крупни производители, развиено е занаетчиството и другите малостопански дејности.

## Туризам
Туризмот е најзастапен на венецот Јура, каде се развиени планинарството и зимските спортови.


Dole quartier des tanneurs.jpg|Дол
L'abbaye de Baume-les-Messieurs.jpg|Бомската опатија
Poligny - Jura - France.JPG|Полињи
Château-Chalon - site.JPG|Шато Шалон
Lac de Vouglans(2).JPG|Езерото Вуглан


## Поврзано
* Општини во Јура
* Окрузи во Јура
* Кантони во Јура

## Наводи

## Надворешни врски

* Мрежно место на префектурата  
* Генерален совет на Јура  
* Туристички портал 
* Туристички информатор 


Категорија:Департмани во Бургундија-Франш Конте
Категорија:Држави и територии настанати во 1790 година
Хајан Селмани

**Хајан Селмани - Кајче**  (Велебрдо, 5 ноември 1985 - Скопје, 17 септември 2019) — македонски претприемач и стопанственик.

## Животопис
Хајан Селмани е роден во долнореканското село Велебрдо на 5 ноември 1985 година. Високо образование стекнал од областа на информатиката на Универзитетот на Југоисточна Европа, каде што дипломирал во 2008 и магистрирал во 2010 година. Во 2011 година бил одликуван со признанието Мајкрософт МВП. Во март 2013 година го основал претпријатието за изработка и инженерство на програмска опрема Хаселт.

Селмани бил и познат мотивациски говорник со бројни предавања одржани на теми поврзани со претприемништво, технологија, водство и мотивација.

Починал ненадејно во Скопје на 17 септември 2019 година.

## Чествување
Во октомври 2019 година, во негова чест било преименувано основното училиште во селото Ростуше со подрачни училишта во околните села Требиште, Велебрдо и Јанче.

## Наводи

Категорија:Починати во 2019 година
Категорија:Македонски претприемачи
Категорија:Македонски стопанственици
Финале на Светското првенство во кошарка 2019

**Финалето на Светското првенство во кошарка 2019** било последниот натпревар на Светското првенство 2019. Одиграно е на 15 септември 2019 година во 20:00 по локално времен во Кина во Кадилак арената во Пекинг.

Во ова финале победила репрезентацијата на Шпанија која со 95-75 била подобра од Аргентина и ја освоила својата втора титула светски шампион.

## Патот до финалето

## Детали од натпреварот

## Наводи

## Надворешни врски
*FIBA Basketball World Cup 2019
*Официјално мрежно место  на Светското првенство 2019

Категорија:Светско првенство во кошарка 2019
Категорија:Спорт во 2019
Стивен Ларкам

мини|Стивен Ларкам
 **Стивен Ларкам** ( ; 29 мај 1974 година ) е поранешен австралиски рагби играч кој ја освоил титулата светски шампион со „Валабис“ во 1999 година.

## Животопис
Ларкам е висок 189 см, тежок 88 килограми. Во својата кариера играл за рагби тимот Брамбиси,со кој ја освоил најдобрата лига во светот. Тој постигнал 135 бода на 102 тест натпревари за Валабис.

## Извори

Категорија:Австралиски рагбисти
Категорија:Родени во 1974 година
Бен Александер

мини|Бен Александер
**Бен Александер** (   ; 13 ноември 1984 година ) е професионален рагбист и австралиски репрезентативец , во моментов игра за Брамбиз. Висок е 189 см, тежок е 120 кг. Александер ја минал сезоната 2006-2007 година во англиската втора лига, играјќи за тимот на Бедфорд. Летото 2007 година, тој се врати во родната Австралија, каде играл во националната рагби-лига и супер рагби-лига. Тој досега имал одиграно 117 натпревари и имал постигнато 95 бода. Тој го направил своето најсилно деби во лигата во 2008 година против Квинсленд Редс . Тој го направил своето деби во Австралија во Сиднеј 2009 против Франција . Тој имал одиграно 72 натпревари и постигнал 20 бода за Валабис . Тој го освоил Купот на три нации во 2011 година.

## Извори

Категорија:Австралиски рагбисти
Категорија:Родени во 1984 година
Категорија:Живи луѓе
Марија Таљони

мини|Марија Талони
**Марија Таљони** (; Стокхолм, 23 април 1804 година - Марсеј, 24 април 1884 година) била балерина од ерата на романтичниот балет, а и централна личност во историјата на европскиот танц.

## Животопис
Родена е во Стокхолм, Шведска. Нејзиниот татко и учител Филипо Таљони само за неа го направил балетот Силфид () кој ја прославил како балерина.

Таа го напуштила Парискиот оперски балет во 1837 година како би прифатила тригодишен договор во Санкт Петербург во Маријинскиот балет. Во 1842 година нејзините балетски танци биле продадени за две илјади рубли.

Таа ги претставила вкрстените пози во рацете во класичен балет, кои за првпат ги извела во балетот Жизела, бидејќи сметала дека нејзината фигура е несовршена.

Професионалната кариера на балерина завршила во 1847 година. Таа поминала извесно време во Венеција. Кога Парискиот оперски балет бил реорганизиран на поригорозна, професионална основа, таа била носител на неговиот дух. Заедно со новиот директор Лисјен Петип и кореограф Луј Меран била во шестчлено жири на првиот годишен натпревар, што се одржал на 13 април 1860 година.

Подоцна одржала стандардни часови за танцување за деца и дами. Таа, исто така, зела мал број на балетски студенти. Нејзината единствена кореографска работа бил балетот Пеперутка за нејзината омилена студентка, Ема Ливри.

Јохан Штраус Втори во нејзина чест ја составил *Полка Марија Таљони*, користејќи музика од сите балети што ги изведувала.

## Надворешни врски

Категорија:Балерини
Категорија:Починати во 1884 година
Категорија:Родени во 1804 година
Категорија:Погребани на гробиштата „Пер Лашез“
Екатерина Дафовска

десно|мини|Екатерина Дафовска
**Екатерина Дафовска** (Чепеларе, 28 ноември 1975 година) е поранешна бугарска шампионка во биатолон и олимпик. Таа досега го освоила единствениот бугарски златен медал на Зимските олимписки игри.

Започнала да вежба биатлон во 1992 година. Екатерина за првпат се натпреварувала на Олимпијадата во 1994 година во Лилехамер. Таа го зазела 13-то место како дел од бугарската штафета и била на 29-то место во трката.

На следните Олимписки игри во 1998 година во Нагано, освоила златен медал во поединечна трка на 15 километри. Тоа бил првиот бугарски златен медал на Зимските олимписки игри од 1980 година.

На Олимпијадата во 2002 година двапати била многу блиску до медалот. Со бугарската штафета, таа го зазела четвртото место и петтото во поединечната трка.

На последните Олимписки игри 2006 година освоила две осми места во штафетата и во масовниот старт.

Освоила два бронзени медали на Светското првенство, а на Светскиот куп остварила пет победи и четиринаесет подиуми.

Во 2007 година, се повлекла од спортот. Во 2010 година станала претседател на бугарската федерација на биатлон. Таа е во брак и има две деца.

## Поврзано

* Биатлон на Зимските олимписки игри 
* Победници на олимписки медали во биатлон

Категорија:Родени во 1975 година
Категорија:Бугарски спортисти
Категорија:Биатлонци на Зимските олимписки игри 2002
Тиквеник

**Тиквеник** – пита, баница со тиква. Понекогаш може да се додаде канела, морско оревче или слични зачини, како и суво грозје, рендана кора од лимон или кршени ореви. Баницата обично се посолува со шеќер во прав, а може да се сервира топло или ладно.

## Рецепт
Се замесува тесто од 600 гр брашно, 2 лажички сол, 300 мл млака вода, 50 мл масло и се дели на 4 дела. Четирите топчиња се премесуваат двапати, се валаат во брашно, се ставаат во кеса и се покриваат со крпа. Тестото се остава да одмора 1 час.

Во меѓувреме се ренда свежа тиква, 600 гр и се меша со 3 лажички канела. Се подготвува прелив од 200 гр путер и 200 мл путер, така што истите се загреваат сè додека путерот не се растопи и убаво да се врзат.

Топчињата тесто се сукало се развлекуваат во кори на кои се нанесуваат 2-3 лажици прелив и потоа се тегнат (што потенко). Повторно се напрскува со 3-4 лажици прелив и двата долги краја се преклопуваат до средината на кората, па повторно се напрскува со 2-3 лажици прелив. Другите два краја се преклопуваат да се добие убав правоаголен облик. На средината на кората се наросува околу 60 гр шеќер, една четвртина од ренданата тиква со канела. Врз филот се наросуваат 2 лажички гриз.

Постапката се повторува за сите кори. Корите се редат во тепсија и врз ролатите се ставаат 4-5 лажици од преливот. Се пече во загреана рерна на температура од 200 степени околу 25-30 минути. По печењето се оставаат малку да оладат, се сечат на помали парчиња и се наросуваат со шеќер во прав.

## Поврзано
*Тикварник

## Наводи

Категорија:Десерти
Категорија:Македонска кујна
Категорија:Бугарска кујна
Категорија:Српска кујна
Јан Весели

мини|Јан Весели
**Јан Весели** (   ; Острава, 24 април 1990 година ) е чешки кошаркар . Тој можел да игра на крилна и во центарска позиција, а во моментов игра за Фенербахче .

## Кариера

### Европа
Среќната кариера ја започнал во јуниорските категории на Прибор и Снејкс, остров од Чешка. Во 2006 г. дошол во Словенија и потпишал за екипата на Слован . Во летото 2008 година . се преселил во Белград, во клубот Партизан . Веднаш по пристигнувањето, тој изјавил дека се наоѓа меѓу црно-белите заради тренерот Вујошевиќ . Тој освоил вкупно девет трофеи со Партизан, трипати го освоил Купот на Радивој Корач, Јадранската лига и српската Супер лига . Тој бил член на тимот кој во сезоната 2009/10. го однел до финалето во Евролигата . Во 2010 г. бил прогласен за најдобар млад играч во Европа од ФИБА Европа. На неговиот последен натпревар во дресот на Партизан, капитенот на тимот, Петар Божиќ, дозволил шампионскиот трофеј да го крене Јан Весели кој бил поздравен со овации во преполниот Пионер .

### НБА
Јан Весели бил избран во првото коло од НБА драфтот за 2011 година  како шести избор од страна на Вашингтон Визардс. На 9 април 2012 година  Јан Весели го остварил својот прв дабл-дабл учинок, запишал 11 бода и скокови во натпревар со Шарлот Бобкетс . Јан Весели ги продолжил своите добри игри против Бобкетс и  на 23 април 2012 година остварувајќи рекорд во кариерата, постигнувајќи 16 бода. Во својата прва сезона тој во просек постигнувал 4,7 бода и 4,4 скока по натпревар.

февруари 2014 година направил трансвер во Денвер.

### Враќање во Европа
Почетокот на август 2014 година потпишал двегодишен договор со турскиот Фенербахче.

## Личен живот
десно|мини|324x324пкс| Весели во дресот на Партизан
Јан Весели потекнувал од спортско семејство. Неговиот татко бил кошаркар и неговата мајка била одбојкарка. Неговата помлада сестра  и неговата девојка се занимаваат со кошарка.

## Успеси

### Клуб

* **Партизан** : 
** Српско првенство (3): 2008/09, 2009/10, 2010/11. 
** Јадранска лига (3): 2008/09, 2009/10, 2010/11. 
** Куп на Радивоје Корац (3): 2009, 2010, 2011 година.
* **Фенербахче СК** : 
** Евролига (1): 2016/17. 
** Турско првенство (3): 2015/16, 2016/17, 2017/18. 
** Куп на Турција (2): 2016, 2019 година. 
** Супер куп на Турција (2): 2016, 2017 година.

### Поединечни

* Највреден играч на Евролига (1): 2018/19 . 
* Идеален тим на Евролигата - Прва постава (3): 2015/16, 2017/18, 2018/19 . 
* Најдобар млад играч во изборот на ФИБА Европа (1): 2010 година. 
* Учесник на Ол-стар првенството на Турција (2): 2015, 2016 година.

## Наводи

Категорија:Родени во 1990 година
Категорија:Чешки кошаркари
Категорија:Живи луѓе
Јагне на ражен (ТВ-филм)

**Јагне на ражен** – македонски телевизики филм од 1982 година. Го режирал Славољуб Стефановиќ-Раваси, а според сценариото на Богомил Ѓузел.

## Улоги

Останати улоги &nbsp;&#9660;




## Наводи

## Надворешни врски
* 

## Наводи

Категорија:Македонски филмови од 1980-тите
Категорија:филмови на Славољуб Стефановиќ-Раваси
Категорија:филмови со Тодорка Кондова
Категорија:филмови со Ацо Јовановски
Категорија:филмови со Јоана Поповска
Категорија:филмови со Петре Арсовски
Категорија:филмови со Сабина Ајрула
Категорија:филмови со Данчо Чевревски
Категорија:филмови со Киро Ќортошев
Категорија:Филмови од 1982 година
Категорија:Појавено во 1982 година во Македонија
Категорија:Појавено во 1982 година во Југославија
Александар Тирнаниќ

**Александар Тирнаниќ - Тирке** ( Крњево, 15 јули 1910 година - Белград, 13 декември 1992 година) ― југословенски фудбалер и селектор.

## Кариера
Роден во Крњево (Општина Велика Плана), Тирнаниќ сè уште бил во повој, кога неговото семејство од работничка класа се пресели во Белград . Тој дури и не се сеќавал на својот татко, работник во фабрика за метали, кој почина во 1914 година, како војник на српската армија во Првата светска војна .

Воспитан од самохрана мајка, младиот Тирке наскоро развил љубов кон фудбалот, вежбајќи на терените околу Бара Венеција на десниот брег на Сава . Тој бил забележан таму од тренерот Раденко Митровиќ, кој го донел во младинската екипа на СК Југославија . Сепак, Тирнаниќ наскоро решил да се пресели во соперникот ФК Белградски Спорт Клуб (БСК), каде со тек на време се развил во десно крило. Сфаќајќи го својот талент, тој наскоро се откажал од училиште и се посветил целосно на фудбалот.

На 17 години, го имал своето деби во сениорскиот тим; како темпераментен играч наскоро направил тандем со Моша Марјановиќ .

Тирнаниќ целата професионална кариера ја поминал во БСК за кој има одиграно 500 натпревари. Со клубот освоил пет титули во првенството на Југославија .

## Наводи

## Надворешни врски

* Профил на страницата на репрезентацијата

Категорија:Југословенски фудбалери
Категорија:Починати во 1992 година
Категорија:Родени во 1910 година
Категорија:Српски фудбалери
Категорија:Починати во Белград
Јавачи на ветрот (ТВ-филм)

**„''Јавачи на ветрот''“** — македонски телевизиски филм од 1982 година. Го режирал Љупчо Билбиловски кој е и автор на сценариото.

## Улоги

## Наводи

## Надворешни врски
* 

Категорија:Македонски филмови од 1980-тите
Категорија:Телевизиски филмови
Категорија:Филмови на Љупчо Билбиловски
Категорија:Филмови со Борис Чоревски
Категорија:Филмови со Мето Јовановски
Категорија:Филмови со Перица Мартиновиќ
Категорија:Појавено во 1982 година во Македонија
Категорија:Појавено во 1982 година во Југославија
Ноќна апнеја

**Ноќна апнеја** — нарушување на спиењето, при кое се јавуваат паузи во дишењето или периоди на плитко дишење за време на спиењето. Секоја пауза може да трае од неколку секунди до некулку минути и тие се случуваат многупати во текот на ноќта. Бидејќи се нарушува нормалниот сон, лицата може да чувствуваат поспаност и замор во текот на денот.

Ноќната апнеја може да биде опструктивна, централна, или комбинација од двете. Најчеста форма е опструктивната. Ризик-факторите за опструктивна ноќна апнеја вклучуваат прекумерна тежина, семејна историја, алергии. Некои луѓе со ноќна апнеја не се свесни дека ја имаат оваа состојба. Во голем број од случаите најпрво е забележана од член на семејството.

## Третман
Третманот на опструктивна ноќнаапнеја се разликува од оној кај централна ноќна апнеја. Третманот вообичаено започнува со бихевиорална терапија. Се препорачува избегнување на алкохол и седативи, кои може да доведат до релаксација на мускулатурата на грлото, и да доведат до колапс на дишните патишта за време на спиењето.

## Надворешни врски
* Ноќна апнеја, Блаже Арсов, Физиотерапевти.мк 

Категорија:Нарушувања на сонот
Том Дејли

мини|Том Дејли
**Томас Роберт "Том" Дејли** (; Плимут, 21 мај 1994) е елитен британски нуркач во вода. Неговата специјалност главно е да скока од кула на висина од 10 метри, најчесто во поединечна конкуренција.

Почнал да тренира кога имал седум години во локален скокачки клуб во Плимут, а на 9-годишна возраст започнал сериозно да се натпреварува на националните турнири. На 14-годишна возраст, Дејли  во 2008 година  ја освоил титулата Национален шампион на Велика Британија во скокање од кула, со што станал најмладиот скокач што го постигнал тој резултат во Велика Британија. Учествувал на Летните олимписки игри во 2008 година во Пекинг, каде што бил  најмладиот член на британскиот олимписки тим. Уште следната година на Светскиот куп во Рим, тој ја освоил светската титула во истата дисциплина.

Тој го освоил својот прв олимписки медал на ЛОИ во 2012 година во Лондон, каде што го освоил третото место во поединечни скокови од кулата. Четири години подоцна, на Игрите во 2016 година во Рио го освоил бронзениот медал заедно со Даниел Гудфел во синхронизирани скокови од кулата .

На светско првенство во 2015 година во рускиот Казањ, тој освоил два медала, златен во тимска конкуренција (заедно со Ребека Галантри ) и бронзен во поединечни скокови од кулата. Две години подоцна, на светското првенство во Будимпешта, каде што го освоил златниот медал во скокови од кулите, заедно со Грејс Рид и среброто во заеднички скокови од даска.


File:Tom Daley.jpg
File:Tom Daley (diver), October 2008.jpg
File:Tom Daley London (cropped).jpg
File:Tom Daley portrait.jpg


## Поврзано

* Скокање во вода 
* Скок на вода Светскиот куп 2015 година 
* Ребека Галантри

## Наводи

## Надворешни врски

* Профил на страницата на Клубот за скокање во Плимут 
*
*

Категорија:Скокови во вода на Летните олимписки игри 2016
Категорија:Скокови во вода на Летните олимписки игри 2012
Категорија:Родени во 1994 година
Категорија:Британски спортисти
Категорија:Живи луѓе
Маквориски пингвин

мини|Маквориски пингвин
**Маквориски пингвин** () е пингвин кој живее во водите околу Антарктикот.

## Физички особини
мини|лево|главата на макворискиот пингвин
Макворискиот пингвин расте од 65–76&nbsp;cm и тежи 3-8 кг. Изгледаат како макаронските пингвин, но имаат бело лице и брада, за разлика од црните макаронски пингвини.

## Размножување
Маквориските пингвини се размножуваат само на островот Маквори. Тие се гнездат на плажи или оголени области на карпи покриени со трева. Како и повеќето морски птици, и макаворијските пингвини исто така живеат во колонии недалеку од морскиот брег. Сезоната за парење започнува во септември, а јајцата се полагаат најдоцна во октомври. Лежат две јајца, но обично само едно преживува. И мажјаците и женките лежат на нив вкупно околу 35 дена (тие се менуваат на секои 12 дена).

Кога младенчето ќе се испили, машкиот родител го чува околу 10-20 дена, а мајката ја носи храната. По овој период, двајцата родители бараат храна, додека младенчињата формираат колонии. По околу два месеци, младенчињата го напуштаат гнездото и обично се враќаат во колонијата заради парење по околу шест години.

## Исхрана
Маквориските пингвини се хранат со крил, риби, а помалку со лигни. Малечките кои сè уште ги хранат родителите јадат 2 до 3 пати на ден.

## Загрозеност
Маквориските пингвини се сметаат за ранлив вид. Во минатото, тие се ловеле за нафта, кога владата на Тасманија помеѓу 1870 и 1919 година издала дозволи за нивен лов. Во овој период, просечно 150 000 пингвини (и кралски и маквориски) биле ловени на годишно ниво. Откако бил забранет нивниот лов на Маквори, бројот на пингвините од овој вид пораснал на околу 850.000 парови (по процените од 1984-1985 година).

На копно, стаорците понекогаш ги напаѓаат нивните јајца и младенчиња. Успехот во репродукцијата може да биде намален заради вознемирување од страна на туристите и истражувачите. Морското загадување, особено поради случајно јадење пластичен отпад, исто така може да биде смртоносно за единки од овој вид.

Најголемата закана за маквориските пингвини, како и за пингвините воопшто, се климатските промени како резултат на глобалното затоплување и намалувањето на бројот на риби како резултат на масовното ловење риби во регионот на Антарктикот.

## Име
На македонски и српски јазик, овие пингвини го добиле името по островот Маквори каде што се гнездат. Меѓутоа нивното научно име го добиле по германскиот зоолог Герман Шлегел.

На англиски јазик овие пингвини се нарекуваат Royal penguins, што лесно доведува до забуна со кралските пингвини ), па во англиската литература треба да се обрати внимание на оваа разлика.

## Наводи

## Надворешни врски

* Информации за видови на мрежно место 
* Слики и снимки 
* Слики на поединци создадени со мешање на овој вид со други видови пингвини

Категорија:Ранливи видови според МСЗП
Категорија:Пингвини
Bastion works

**Bastion works & rew>>works** - музички албум со песни на македонската поп-група „Бастион“. Албумот е издаден како заедничко издание на *AG Records*, *[[PMG Recordings]]* и *[[Lithium Records]]*. Дизајнот на обвивката е дело на Милчо Манчевски, а изработката на Филип Јовановски. Дигиталниот трансфер и ремастерот го направил Марк Инграм.

## Содржина
Албумот содржи вкупно 19 песни, и тоа осумте песни од првиот албум на „Бастион“ и 11 обработки од страна на повеќе македонски музичари и групи:
* Hollywood
* Deca sunca
* Hot Day in Mexico
* Mesec u šolji
* Mr. Complex
* Lica u ogledalu
* Molitva
* Boje
* Холивуд (PMG Kolektiv)
* Деца на сонцето (Pikolomini)
* Hot Day in Mexico (Foltin)
* Мистер Комплекс (Robotek vs The John featuring Dora)
* Лица во огледало (Special People Club)
* Молитва (KLO))
* Colors (Bei the fish)
* Емил врати се (Pogan Pagan featuring Tamara)
* Мистер Комплекс (Oliver's Geisha)
* Месечина во шолја (Neletronski guru)
* Sun Children (Steel Temple)

## Наводи

Категорија:Албуми на Бастион
Марија Ремењ

мини|Марија Ремењ
**Марија Ремењ** (; Макеевка, ) — украинска атлетичарка, чија специјалност била спринт дисциплина на 60, 100 и 200 метри. Со Олесија Пов, Наталија Погребњак и Јелисавета Бризгин, таа била член на националната штафета 4 х 100 м и освоила злато на Европското првенство во 2010 година со 42,29, што било најдобро време на светот таа година .

## Спортска кариера
На Европското јуниорско првенство во 2009 година (У-23) била седмо место. Во истата година на Светското првенство во Берлин, со штафетата таа не успеала да стигне до финалето.

Во 2010 година, таа исто така се натпреварувала на Светското првенство во салата во 2010 година на 60 метри и испаднала во полуфиналето.

Таа остварила личен рекорд од 60 метри на Европското првенство во 2011 година во Париз, кога била втора со 7,15. http://www.sportresult.com/sports/la/ajax/user_files/2011/paris/pdf/re3070040.pdf  и на Светскиот куп во 2011 во Тегуа со штафетата била трета во светот со 42,51. http://www.iaaf.org/results/iaaf-world-championships-in-athletics/2011/13th-iaaf-world-championships-in-athletics-4147/women/4x100-metres-relay/final/result. Штафетата била составена од: Олесја Повх, Наталија Погребњак, Марија Ремењ и Христина Стуј.

Во 2012 година, таа го постигнала својот најголем успех. На Европското првенство во Хелсинки, таа станала европска шампионка на 200 метри http://www.sportresult.com/sports/la/ajax/user_files/2012/Helsinki/pdf/re1020040.pdf , а на Олимписките игри во Лондон со штафетата на Олесија Повх, Христина Стују, Марија Ремењ и Јелизавета Бризгин, била трета со нов национален рекорд од 42.04.

Европското првенство на затворено во 2013 година во Гетеборг успешно го започнала. На 100 метри била втора.

Таа била двократен украински шампион во трката на 200 метри (2009, 2010 година).

## Лични записи

; на отворено 
: 100 м - 11.06 (+1.1), Јалта, 5 јуни 2013 година. 
: 150 м - 16,73 (+2,0), Амстердам, 31 август 2013 година 
: 200 м - 22,58 (+1.3), Лондон (ЛОИ), 6 август 2012 година 
; во салата 
: 50 м 6,18, Лијевен, 14 февруари 2012 година 
: 60 м 7,10, Гетеборг (ЕП). 3 март 2013 година 
: 200 м 23,71, Волгоград, 21 јануари 2012 година

## Награди и признанија
За медалот освоен на Олимписките игри во 2012 година, на 15 август 2012 година претседателот на Украина и подарил орден на принцезата Олга III.

## Извори

## Надворешни врски

* Профил на Марија Ременњ во IAAF 
* Профил на Марија Ремењ на tilastopaja.org 
* Профил на sports-reference.com  
* Профил на all-athletics.com 

Категорија:Спринтери
Категорија:Украински атлетичарки
Категорија:Луѓе од Макеевка
Коктел за четворица (ТВ-филм)

**„Коктел за четворица “** — македонски телевизиски филм од 1970 година. Го режирал Димитрие Османли, а автор на сценариото е Томе Арсовски.

## Улоги

## Наводи

## Надворешни врски
* 

Категорија:Македонски филмови од 1970-тите
Категорија:Телевизиски филмови
Категорија:Филмови на Димитрие Османли
Категорија:Филмови со Киро Ќортошев
Категорија:Филмови со Вукосава Донева
Категорија:Филмови со Ацо Јовановски
Категорија:Филмови со Снежана Стамеска
Категорија:Филмови од 1970 година
Категорија:Појавено во 1970 година во Македонија
Категорија:Појавено во 1970 година во Југославија
Аријан Адеми

**Аријан Адеми** (); (роден на  во ) — македонски фудбалер роден во Хрватска, играч од средниот ред на Динамо Загреб и на македонската репрезентација.

Адеми ја започнал својата кариера во екипата на Шибеник за која дебитирал во март 2008 година, на само 16 години. Во јуни 2010 направил трансфер во Динамо Загреб, клуб за кој настапува и денес.

На репрезентативно ниво Адеми ги поминал речиси сите младински селекции на Хрватска почнувајќи од селекцијата под 18 години, па под 19, под 20 и под 21 година. Тој забележал три настапи и за сениорската репрезентација на Хрватска во 2013 година, меѓутоа поради фактот што сите три натпревари биле пријателски и од неофицијален карактер, му било дозволено да ја смени репрезентацијата и да заигра за Македонија за која дебитирал на 9 октомври 2014 против Луксембург во натпревар од квалификациите за Европското првенство 2016.

## Животопис
Адеми има македонско-албанско потекло и тој е братучед на македонскиот фудбалер и поранешен репрезентативец Агим Ибраими.

## Титули
#### Динамо Загреб
*Прва ХНЛ : 7
:2010–2011, 2011–2012, 2012–2013, 2013–2014, 2014–2015, 2017–2018, 2018–2019
*Куп на Хрватска : 4
:2010–2011, 2011–2012, 2014–2015, 2017–2018
*Суперкуп на Хрватска : 2
:2013, 2019

## Наводи

## Надворешни врски

*Аријан Адеми на soccerway
*Аријан Адеми на transfermakt

Категорија:Живи луѓе
Категорија:Хрватски фудбалери
Категорија:Македонски фудбалери
Категорија:Фудбалери на ФК Динамо Загреб
Орб

мини|десно|Мост на Орб во Казул.
мини|десно|Орб во Рокбрен.
мини|десно|Поглед на реката од Безје.

**Орб** () — река во департманот Еро, јужна Франција. Долга е 145&nbsp;км и се влева во Средоземното Море во гратчето Валрас Плаж.

## Течение
Реката тече низ низ градовите Бедарје и Безје, каде е пресечена од Јужен Канал (Миди) по аквадукт над неа. Во антиката, Орб се преминувл во Капестан, по римскиот мост „Серм“ долг 1.500&nbsp;м.

## Географија
По своето течение, Орб минува низ следниве населени места:

* Сеј и Рокозел
* Авен
* Ле Буске д'Орб
* Ла Тур на Орб
* Бедарје
* Ерепјан
* Ламалу ле Бен
* Ле Пижол на Орб
* Рокбрен
* Сесенон на Орб
* Лињан на Орб
* Безје
* Совијан
* Серињан 
* Валрас Плаж

## Притоки
Реката ги има следнице притоки:

* Жор (30 км)
* Лиру (30 км)
* Мар (29 км)
* Тору (25 км)
* Верназобр (24 км)
* Рјетор (18 км)
* Ерик (14 км)

## Наводи

## Надворешни врски

* Орб  на Геопортал 
* Орб на базата „Сандр“ 

Категорија:Реки во Окситанија
Категорија:Еро
Мецотинта

[мини|205п|Пример на графика изработена во мецотинта [Рупрехт Фалечки, *[[Џелатот со главата на Свети Јован]]* (1658)]]

**Мецотинта** (, ,  —  графичка постапка длабок печат во кој матрицата - металната плоча се изработува и подготвува за печатење по механички пат.

## Историја
Откривањето на мецотинтата му се припишува на Лудвиг фон Зиген (1609-1680) во средината на  17 век,

## Метод
Техниката се изведува со помош на посебен алат наречен лулашка, која има остра површина на крајот. Нишалката или лулашката се движи во сите правци на плочата со што прави рамномерно изрежани површини во вид на ситен растер. Со помош на овие ситно изрежани површини на плочата се добиваат многу суптилни нијанси и тонски премини слични како на старите црно-бели фотографии.

Мецотинтата е една од најпрецизните графички техники, спора во изработката и мошне деликатна.

## Галерија

File:Mezzaluna berceau.jpg|Две големини на нишалката
File:Mezzotintoführung.jpg|Употреба на нишалката
File:Peter Ilsted - Sunshine Falling on a Door.jpg|*Сонце V*, Петар Илстед




Image:Ridinger Der gefährliche Schlummer.jpg|*Опасниот сон*, Јохан Елијас Ридингер, ок. 1740
Image:Children throwing snow balls 1785.jpg|*Децата фрлаат снежни топки*, Вилијам Јорд , 1785
Image:Sir William Hamilton by Sir Joshua Reynolds bw.jpg|*Господинот Вилијам Хамилтон*, Хенри Хадсон, 1787
Image:Dorothy Jordan.jpg|*Дороти Џордан *, Џон Џоунс 
Image:Garrick as Richard III.jpg|*Давид Герик како Ричард III*, Џон Џикинсон Диксон, 1772.
Image:General Horatio Gates 1778.jpg|*Генералот Хорејшо Гејтс *, 1778
Image:Carl Linnaeus dressed as a Laplander.jpg|*[[Карл Линеј]], облечен како домородец *, Х. Кингобари, 1807
Image:General-james-wolfe.jpg|*Генералот Џејмс Улф*, 1776
Image:Edward Kynaston.jpg|*Едвард Кинстен*, Р.Б. Паркс, 1889
Image:What-is-This-my-Son-Tom-1774.jpg|Карикатура на англиската мода од 18 век, „макарони“, 1774
Image:Edenton-North-Carolina-women-Tea-boycott-1775.jpg|*Здружение на дамите-патриотки*, Роберт Сејер, Џон Бенет , 1775


## Наводи

## Литература
* Џевад Хозо, *Уметноста на мултиоргиналот*, Прва књижевна комуна Мостар, 1988
* Дублин Коре, *Мецотинта*, Духовни приказни за антиката (1904).

## Надворешни врски
* The early history of mezzotint and the prints of Richard Tompson and Alexander Browne, from the National Portrait Gallery, London – Good feature on the early history
* Mezzotint

Категорија:Графички техники и технологии
Категорија:Печатарство
Категорија:Зборови што ги нема во ТРМЈ
Бакропис

**Бакропис** (, , ) — графичка техника длабок печат, во која матрицата се подготвува за печатење со помош на хемиско нагризување.

## Историја

Се претпоставува дека техниката на бакропис била преземена од  занаетот за изработка на оружје, каде што била употребувана за украсување на делови од оружјето.

Првите почетоци потекнуваat од почетокот на  XVI век, и тоа од работилницата на  Даниел Хофер (1471-1536). 
Најрано датиран бакропис бил „Девојката која ги ниша нозете“ од Урс Граф од 1513 година, изработена на железна плоча затоа што во тоа време не се користел бакар.

Албрехт Алтдорфер (1480-1538), ја усовршил оваа техника до совршенство.

Некои од поистакнатите и позначајни графичари кои работеле во оваа техника биле Жак Кало (1592-1635), Антони ван Дајк (1599-1642), Рембрант Херменсон ван Рајн (1606-1669), Жан Ливенс (1607-1674)Франсиско Гоја (1746-1828), Ежен Делакроа (1798-1863), Вилијам Блејк (1757-1827), Теодор Русо (1812-1878), Шарл-Франсоа Добињи (1817-1878), Едгар Дега (1834-1917), Едуар Мане (1832-1883) и Пабло Пикасо (1881-1973).

## Метод

На бакарна плоча, претходно добро исполирана, матирана и исчистена, се нанесува слој на битуменскa смола која е отпорна на дејството на киселината. На така подготвената плоча, цртежот се исцртува со остра игла, при што се отстранува заштитниот филм до слојот на  металната плоча.

Бакарната плоча се става во раствор на азотна киселина, која го нагризуваа металот на незаштитените (со битумен) места и ги продлабочува трагите од иглата. 
По вадењето на заштитниот битуменски слој, на исчистената бакарна површина се нанесува печатарска боја. Печатарската боја продира во зарезите од иглата и нагризувањето. Потоа, бојата со бришење се отстранува од плочата при што останува само таа која длабоко продрела во зарезотините од иглата и киселината. Потоа на специјална хартија (во која има процентуално најмногу памук), навлажнета, се става над матрицата и се поставува во специјална преса за длабок печат.
Бојата од притисокот се втиснува во омекнатата хартијата оформувајќи го поставениот цртеж. Освен бакарната се користи и цинкана или железна плоча.

Иако слична, оваа техника се разликува од техниката бакрорез. Во техниката бакрорез, цртежот се оформува по механички пат, директно со режење во бакарната плоча со посебен челичен и остар алат, додека при бакрописот цртежот се оформува по хемиското дејство на  киселината. И едната и другата техника припаѓаат на техниката на длабок печат.

## Наводи

## Литература
# Џевад Хозо, *Умјетност мултиоригинала,* Прва књижевна комуна Мостар, 1988
# Etching Chapter 6, 2000 by Prentice Hall, Upper Saddle River NJ http://apachepersonal.miun.se/~gorthu/Plummer/Material/Plummer/0130407836_ppt10.pdf.

## Надворешни врски

*  Графички техники
* Графики
* Rembrandt 

Категорија:Графички техники и технологии
Категорија:Печатарство
Категорија:Зборови што ги нема во ТРМЈ
Опел Агила

**Опел Агила** (германски: *Opel Agila*) — градски мал автомобил кој бил произведуван од страна на германската марка на автомобили Опел во периодот од 2000 до 2014 година, како варијанта на „Сузуки Вагон Р+ “ (прва генерација) и „Сузуки Сплеш“ (втора генерација). Се продавал под марката Воксхал во Велика Британија.

Првата генерација била класифицирана како градски автомобил, додека втората генерација како минивен, а автомобилот бил заменет во март 2015 година од Опел Карл, кој е познат како Воксхал Вива во Велика Британија.

## Историја
### Агила А (2000–2007)

Првата генерација Агила претставува иста верзија како Сузуки Вагон Р+, кој бил произведуван во Јапонија. Опел Агила А се произведувал како бензинец од 1000 и 1200 кубици и дизел со 1300 кубици. Продажбата започнала во август 2000 година.

1,0 моторот бил моторот Z10XE со три цилиндри и 973 кубици. Моторот 1,2 бил Z12XE со четири цилиндри и 1248 кубика. Агила била произведувана во фабриката на Опел во Гливице, Полска, додека Сузуки Вагон Р + во фабриката Маџар Сузуки во Унгарија.

### Агила B (2007–2014)

Втората генерација Агила била официјално претставена на 15 мај 2007 година и била претставена на Саемот за автомобили во Франкфурт во 2007 година.. Сузуки ја продавал оваа генерација под името Сплеш.

Автомобилот бил 200 мм (7,9 инчи) подолг од неговиот претходник - сличен на оние како Цитроен Ц3 Пикасо, Тојота Јарис, Хонда Џез и Нисан Микра. Како поголем во големина од претходната генерација бил класифициран како мини МПВ. Продажбата започнала во април 2008 година.

Бензинските мотори биле со три цилиндри и 1000 кубици, 65 КС (48&nbsp;kW; 64 КС) и четири цилиндри со 1200 кубици и 86 КС (63&nbsp;kW; 85 КС), а дизел верзијата била со четири цилиндри и 1300 кубици со CDTI од 75 КС (55&nbsp;kW; 74 КС).

Европското производство на „Опел Агила“ и „Сузуки Сплеш“ било во фабриката „Маџар Сузуки“ во Унгарија. Автомобилот бил заменет во март 2015 година од „Опел Карл“, познат како „Опел Вива“ во Велика Британија.

## Мотори

Сите мотори ја содржат технологијата „Екотек“.

## Наводи

## Надворешни врски

* Vauxhall Agila page

Агила
Опел Агила
Опел Агила
Акватинта

[мини|205п|Графика изработена во акватинта [Жан Батист Ле Пренс, *[[Крошна]]* (1769)]]
[мини|205п|[Франциско Гоја, *Од циклусот „Ужасите на војната“ (1810-1815)*]]

**Акватинта** - (, , ) — графичка техника на длабок печат, во која плочата - матрицата се обработува на хемиски начин.

## Историја

Творец на оваа графичка техника бил Жан-Батист Ле Пренс (1734—1781), којшто за првпат ја презентирал оваа техника во 1769 година и која што веднаш после тоа станала мошне популарна, особено во Франција, каде што почнувале да изработуваат и повеќебојни графички листови со совршен квалитет.

Еден од најистакнатите автори којшто работел во оваа техника бил Франсиско Гоја (1746—1828), особено во неговите циклуси „Ужасите на војната“ и „Капричиоси“.

Други попознати автори кои ја применуваат акватинтата во соето творештво биле Камиј Писаро (1830—1903), Жорж Руо (1871—1958) или Џони Фридландер (1912—1992).

## Процес

Кај акватинтата, добро исполираната метална плоча се напрашува со добро сомелен прав од колофониум или асфалт, потоа, плочата бавно се загрева, со што фината прашина се растопува овозможувајќи ситни точки како пори да ја отвораат матрицата. Следниот процес е нагризување во киселина, плочата се става во сад со киселина и на одреден временски интервал се врши фино нагризување кое подоцна е одлична површина, добро обработена за печатење врз графичкиот лист. Со помош на оваа техника се создаваат графички дела кои се богати со тонски градации кои се движат од најсветли до најтемни.

Стилски и изразно таа е слична на техниката на лавирање.

## Галерија


File:The Iron Forge between Dolgelli and Barmouth in Merioneth Shire, Plate 6 of XII Views in North Wales MET DP104271.jpg|Пол Сандби, *Tркалезната воденица помеѓу [[Долгели]] и [[Бармут]] *XII погледи во Северен Велс *, нагризување и акватинта 
File:View near Edwinsford, Carnarvonshire sic.jpeg|[[Пол Сандби]], *Поглед на околината на Едвинсфорд, Карнавоншир *, 1812, печатење и рачни колористички инернции во боја.
File:'Comedy of Society', by Jacques Villon, Honolulu Museum of Art.JPG|*Оштествена комедија*, [[Жак Вијон]]
File:Allan Osterlind Flamencotänzerin.jpg|[[Алан Остерлинд]], *Фламенко*
File:Jeune fille et enfant de Rosporden.jpg|[[Емил Дезоне]]
File:T F Simon Booksellers.jpg|[[Т. Ф. Шимон]], *Улични продавачи на книги* (Париз), 1912, етканица и акватина 
File:John Taylor Arms - On Lake Como, Number Two - Google Art Project.jpg|[[Џон Тејлор Армс]], *На езерото Комо, број два*, 1919, акватинта во боја

</gallery>

==Наводи==


== Литература ==
# Џевад Хозо, *Уметноста на мултиоргиналот'', Прва књижевна комуна Мостар, 1988.
# AQUATINT: PRINTING IN SHADES, 2015, Daniela Boi andVeronica Czeisler,Gallery Assistant: Costanza Sciascia AQUATINT .

## Надворешни врски
Техника акватинта

Акватинта

Категорија:Графички техники и технологии
Категорија:Печатарство
Категорија:Холандски пронајдоци
Тутин

**Тутин** — градска населба во Србија, во општината Тутин, во Рашкиот Округ. Според пописот од 2011 година во Србија, во Тутин живееле 10.094 жители.

## Географија
Тутин се наоѓа на надморска височина 867 метри во централниот дел на Рашкиот Округ, кој во тој дел на државата се нарекува Санџак, во Општина Тутин. Населбата се граничи на север со Дубово, на исток со Митрова, на југоисток со Жупа, на југозапад со Северен Кочарник и на запад и северозапад со Лукавица. Иако Тутин има големо влијание врз блиската населба Веље Поље, не се граничи со него.

Клучно влијание врз климата на Тутин е дека урбаниот дел се наоѓа во котлина опкружена со ридови, па населбата Тутин има поблага зима од околните населби.

## Историја
Тутин припаѓа на релативно помладите, односно доцна формираните населби. Се вбројува во редот на дваесетината што настанале во втората половина на шеснаесеттиот до крајот на XVIII век. Сите села околу него имаат многу подолга традиција и претходна историја. Првото спомнување на Штавица е во писмото на монасите Павле и Дамјан, кои минатото ги обиколувале христијанските земји под Турците, поминале во овој крај и испратиле извештај до папата во 1557 година. Документот се однесувал на Штавичкиот Басен, со тоа и Штавица, но Тутин не бил спомнат во него и сè уште е непозната. Тоа е затоа што неколку населени места во Србија имаат исто име, а бидејќи е со словенско потекло, сигурно е дека означува симбол. Постојат неколку легенди за името Тутин.

Една од нив е поврзана со Хусеин-капетан Градашчевиќ, борец против Турците, кој овде „протатнил“ (тутањ) со војската во 1831 година на пат од Босна до Косово. Тутин тогаш се викал Доња Дмитрова (Доња Митрова). Првиот познат пишан документ за името Тутин, село со седум куќи, се наоѓа во патописот на Англичанките Мјур Макензи и А. П. Ирби од 1868 година. година. Тие, со придружба на пропатување од Нови Пазар до Рожае и Пеќ, преноќиле во Тутин, село со 7 куќи каде гостопримство им дале во аганската куќа Хамзагиќ. Ова не значи дека тогаш бил создаден Тутин и го добил името. До 1912 година, Тутин бил мало село со 20 куќи. Во 1920-тите години, населбата значително се развила, имало: јавни згради, здравствени станици, училишта и продавници.

## Демографија

## Поврзано
*Рашка
* Општина Тутин

## Литература


Категорија:Санџак
Категорија:Бошњачки населби во Србија
Опел Карл

**Опел Карл** (германски: *Opel Karl*) — градски мал автомобил кој се произведува од страна на германската марка на автомобили Опел. Овој модел е иста верзија на корејскиот Шевролет Спарк, која пак е наследник на Даеву Матис. Карл го заменил моделот Опел Агила во декември 2014 година. Во Велика Британија, тој се продава на пазарот како „Воксхал Вива“ од декември 2014 година.

## Историја

Опел Карл го носи името на најстариот син на Адам Опел, Карл. Моделот е тесно поврзан со четвртата генерација на Шевролет Спарк.

Автомобилот првично започнал да се произведува во Јужна Кореја, со почетна цена во Велика Британија под 8000 фунти, а потрошувачката на гориво достигнува 4,3 л/100 км. Додека е со потекло од Јужна Кореја, неговиот 1,5-цилиндричен мотор е со 1000 кубици и моќност од 55&nbsp;kW (75 КС).

Иако димензиите на Карл се многу слични на неговиот претходник, тој е помал од 115 мм (4,5 инчи), што го прави скоро иста големина како поскапиот Опел Адам со три врати.

Опел Карл не се продава на сите пазари во Европа. Не се продава во Норвешка, Шведска, поранешни земји од СССР, Малта, Источен Балкан (вклучително Бугарија и Романија), Грција, Турција и Кипар.

Опел Карл ја имал својата втора светска премиера што се одржала во Риека, Хрватска во 2015 година. Во октомври 2018 година било објавено дека производството на Карл и Вива ќе биде прекинато до крајот на 2019 година.

Новата виетнамска автомобилска компанија ВинФаст го лиценцирала Опел Карл од Џенерал моторс, за производство на нивниот прв градски автомобил. Предниот дел на автомобилот ќе биде поставен за да одговара на новиот стил на марката ВинФаст. Раните возила ќе бидат произведени во Јужна Кореја, но во 2019 година, производството треба да биде во сопствените капацитети на ВинФаст во Хајфонг.

## Воксхал Вива

Воксхал Вива го вклучува основниот SE модел, SE A/C (кој има климатизација како стандард, оттука и името) и моделот SL. [22]

Опсегот има стандардна спецификација на високо ниво во споредба со слични возила од други производители, вклучувајќи систем за предупредување за поаѓање, контрола на крстарење, ограничувач на брзина, патнички компјутер (инстант MPG, просечна MPG, просечна брзина, стоп за гледање и патување), систем за набудување, електронска програма за стабилност и контрола на влечење, предни ламби за магла и аголни ламби.

Моделот SL нуди дигитална контрола на климата, делумно кожено обојување и алуминиумски тркала. Опциите вклучуваат електронски управуван стаклен подвижен покрив, систем за забава на екран на допир и „Зимски пакет“ што содржи загреани седишта, волан и огледала на вратата.

## ВинФаст Фадил

ВинФаст Фадил бил развиен од *Vingroup* во Виетнам. Се очекува да биде објавен во септември 2019 година.

## Наводи

## Надворешни врски
* 
* 

Карл
Опел Карл
Марио Бенедети

**Марио Бенедети** (*Mario Benedetti*, 1920-2009) - уругвајски писател.
 
## Животопис

## Творештво
Бенедети се смета за најголемиот уругвајски раскажувач. Неговата најдобра збирка раскази е „Монтевидеанци“ во која ги опишува секојдневните проблеми на малите луѓе во неправедното општество, како и сцени од семејниот и љубовниот живот. Тој се одликува со исклучителна дарба, без непотребни објаснувања, во расказите да ги скицира најважните црти.

## Наводи

Категорија:Уругвајски писатели
Категорија:Починати во 2009 година
Категорија:Родени во 1920 година